I en nyhetsartikkel om en lastebil som krasjet i en gangbro ved Holmenkollen fredag formiddag, var ikke United-treneren nevnt en eneste gang.

Både politiet og nasjonalarenaen for vinteridrett var nevnt flere steder i artikkelen, men det sto ikke et eneste ord om at et nordmann nå er trener i en av verdens mest kjente og populære fotballklubber.

– Dette må jeg få undersøke. Her må det ha skjedd en glipp, sier VGs sjefredaktør Gard Steiro.

Fem minutter senere er feilen lokalisert – og rettet:

– Holmenkollen betyr mye for nordmenn. Her han mange populære idrettsutøvere tatt pokaler. Solskjær tok flere pokaler med Manchester United. Linken er åpenbar, sier Steiro.

Saken er nå oppdatert med at lastebilen krasjet i gangbroen nesten nøyaktig 15 dager etter at det ble kjent at Solskjær tar over som United-manager.

Så sent som torsdag morgen skjedde det en lignende ulykke i Åndalsnes.

– Åndalsnes er ikke langt fra Kristiansund.., sier Steiro.

– … og det er ingen hemmelighet hvem som er født der!